**PRAVILNIK TAKMIČENJA**

1. Takmičenje je otvoreno za muzičare iz svih zemalja sveta.

2. Održava se u Beogradu, od 08. 05 do 14. 05. 2024. godine, u disciplinama:

KONCERTNA HARFA, KELTSKA HARFA, VIOLINA, VIOLONČELO, VIOLA, KONTRABAS.

3. Kandidati koji su sa više od jednim članom žirija u bliskom srodničkom odnosu ili u trajnom profesionalnom kontaktu bilo kojeg tipa (tokom dvogodišnjeg perioda koji prethodi takmičenju) nemaju pravo učešća na Takmičenju.

4. Krajnji rok za prijavljivanje učešća na Takmičenju je 30.03.2024. godine

5. Takmičarska prijava sadrži sledeća dokumenta:

a. Popunjen prijavni list, sa nazivima kompozicija i imenima kompozitora ispisanim u originalnoj varijanti (sa naznakama o trajanju svakog pojedinačnog dela).

b. Fotokopiju izvoda iz matične knjige rođenih ili fotokopiju stranice pasoša sa osnovnim ličnim podacima.

c. Kratku biografiju takmičara, u kojoj je bitno navesti imena pedagoga kod kojih je kandidat učio u periodu od 2021 - 2024. godine.

d. Fotokopiju priznanice o uplati kotizacije.

e. Takmičar se ne može takmičiti iste godine u dve kategorije u istoj disciplini

f. takmičar koji osvoji I nagradu u određenoj kategoriji ne može se ponovo takmičiti u istoj kategoriji na sledećem takmičenju.

6. Takmičarsku prijavu treba poslati na adresu:

UDRUŽENjE MUZIČKIH I BALETSKIH PEDAGOGA SRBIJE

Džona Kenedija br. 7, 11080 Zemun, Srbija

tel //faks: +381 (11) 719-3582

Takmičarska prijava se može poslati i elektronskom poštom na e- mail adresu: UMBPS@mts.rs

7. Kandidati iz Srbije plaćaju novčani iznos takmičarske donacije u dinarskoj protivvrednosti, preko sledećeg računa:

Udruženje muzičkih i baletskih pedagoga Srbije, Beograd,

Broj računa: 160-0000000329972-45

sa naznakom: donacija za učešće na takmičenju "Petar Konjović".

Kandidati iz ostalih zemalja uplaćuju novčani iznos u eurima prema uputstvu u tački 7 Pravilnika na engleskom jeziku.

8. Novčani iznos takmičarske donacije je:

za takmičare u predkategoriji, I i II kategoriji - 35 eura

za takmičare u III i IV kategoriji - 45 eura

za takmičare u V i VI kategoriji - 65 eura

za takmičare u profesionalnoj kategoriji -70 evra

9. U slučaju otkazivanja učešća na Takmičenju, iznos takmičarske donacije se ne vraća kandidatu.

10. Takmičari sami plaćaju svoje putne i boravišne troškove.

11. Takmičari sami plaćaju troškove angažovanja klavirskog saradnika.

12. Profesionalni klavirski saradnici su takmičarima na raspolaganju, po ceni od 30 eura za probu (po satu) i 30 eura za nastup na Takmičenju (u dinarskoj protivvrednosti).

Takmičari koji se odluče za ovu opciju, dužni su da pošalju i fotokopije klavirskih nota pojedinih kompozicija sa svog takmičarskog programa, najkasnije do 30.03.2024. godine.

13. Kompletan raspored takmičarskih nastupa objavljuje se na veb-sajtu Takmičenja, petnaest dana pre početka Takmičenja

14. Redosled takmičarskih nastupa sastavlja se po azbučnom principu, prema

početnom slovu prezimena kandidata i važi tokom čitavog takmičenja. Organizacioni odbor takmičenja je, za takmičenje 2024. godine, odabrao slovo „А“ kao početno.

15. Ako se dogodi da se za takmičenje u bilo kojoj kategoriji neke od

takmičarskih disciplina prijavi manje od 5 kandidata, takmičenje se u toj kategoriji može otkazati. Organizator će, u tom slučaju, obavestiti o tome kandidate i vratiti im uplaćenu takmičarsku kotizaciju.

16. Takmičarski žiri za sve discipline sastavljen je od neparnog broja članova (najmanje 3, a najviše 5). Dodatni član (četvrti, odnosno šesti), zamenik, zamenjuju u procesu ocenjivanja članove žirija koji se sa pojedinim takmičarima nalaze u sukobu interesa (rodbinski odnos ili trajan profesionalni kontakt bilo kojeg tipa, tokom dvogodišnjeg perioda koji prethodi takmičenju).

17. U svim kategorijama takmičarskih disciplina, i predkategoriji dodeljuje se najviše šest nedeljivih nagrada:

jedna I, dve II, tri III i šest diploma za osvojeno VII, VIII, IX, X, XI i XII mesto, osim u: IV i V kategoriji HARFE, V i VI kategoriji KONTRABASA, V katogoriji VIOLINE I VIOLONČELA, IV kategoriji VIOLE, gde se dodeljuju najviše tri nedeljive nagrade: jedna I,jedna II,jedna III i tri diplome za osvojeno IV, V i VI mesto.

18. Spisak.nagrada će biti objavljen na veb-sajtu takmičenja, dvadeset dana pre početka takmičenja. [www.umbps.com](http://www.umbps.com)

19. Organizacioni odbor takmičenja nastojaće da pobednicima takmičenja

organizuje reprezentativne promotivne koncerte u zemlji i inostranstvu.

20. Takmičenje je otvoreno za javnost.

21. Takmičari se, uzimanjem učešća u Takmičenju, automatski odriču prava na

materijalnu nadoknadu povodom eventualnih radio i televizijskih snimanja ili produkcije audio i video materijala i njihove distribucije.

22. Odluke žirija su neopozive.

23. U slučaju spora, samo varijanta ovog teksta štampana na srpskom jeziku biće smatrana važećom.

24. Kandidati mogu da se informišu u vezi sa takmičenjem, u zavisnosti od discipline, posredstvom sledećih adresa: umbps@mts.rs umbps@hotmail.com